එමෙන්ම මැයි මාසයේ විදේශ රැකියා අවස්ථා අහිමිවීමද සැළකූ විට මාර්තු මාසයේ සිට මේ දක්වා ශ්‍රී ලංකාවට අහිමිවී ඇති විදේශ රැකියා සංඛ්‍යාව 37,500 කට අධික බවයි ප්‍රතිපත්ති අධ්‍යයන ආයතනය සිදුකළ අදාළ සමීක්ෂණයෙන් හෙළිවී ඇත්තේ.මේ අතර කොරෝනා වෛරස තත්ත්වය හේතුවෙන් ව්‍යාපාර ආයතනවලට බලපෑම් ඇතිවී තිබේ ද යන්න පිළිබඳව කම්කරු දෙපාර්තමේන්තුව විසින් සිදුකළ සමීක්ෂණයට අදාළ වාර්තාව විෂයභාර අමාත්‍යවරයාට යොමුකර තිබෙනවා.පෞද්ගලික අංශයේ ව්‍යාපාරවලට මෙන්ම සේවකයන්ට ද කොරෝනා වෛරස තත්ත්වය හේතුවෙන් සිදුවූ බලපෑම් පිළිබඳවයි මෙහිදී අවධානය යොමුව කෙරුණේ.